На сёння гэта самае трывалае, лёгкае і электраправоднае вугляроднае злучэнне (электраправоднасць графену ў сто разоў большая, чым крэмнію). Ёсць падставы меркаваць, што графен у хуткім часе заменіць крэмній, а гэта значыць, з’явяцца на парадак больш магутныя і хуткадзейныя камп’ютары, больш эфектыўныя сонечныя батарэі, гнуткія святлодыёды і маніторы на аснове графену і г.д. Дзякуючы гэтаму незвычайнаму матэрыялу, істотна зменшацца ў памерах і электронныя мікрасхемы, і самі прыборы.